Άγις Α΄

Ο Άγις ήταν βασιλιάς της αρχαίας Σπάρτης, που έζησε τον 10ο αιώνα π.Χ. . Από τον Άγι έλαβε το όνομα του το βασιλικό γένος των Αγιαδών Παυσανία «Ελλάδος Περιήγησις» - Βιβλίο Γ΄ - Λακωνικά,  που βασίλευε παράλληλα με το έτερο βασιλικό γένος των Ευρυποντιδών.

Ήταν γιος και διάδοχος του βασιλιά ΕυρυσθένηΗροδότου «Ιστορίαι» - Βιβλίο Ζ΄ - Πολύμνια,  και απόγονος του Ηρακλή. Σύμφωνα με τα λεγόμενα του Έφορου, μέχρι τα χρόνια του υπήρχε ένα καθεστώς ισονομίας και ισοτιμίας ανάμεσα στους Σπαρτιάτες και τους περιοίκους. Ο Άγις κατάργησε αυτό το καθεστώς και τους υποχρέωσε στη καταβολή ειδικού φόρου. Οι περισσότεροι περίοικοι υπάκουσαν, όμως οι κάτοικοι του αρχαίου Έλους επαναστάτησαν. Όταν τελικά οι Σπαρτιάτες επικράτησαν, τους επέβαλλαν σε ένα είδος διαρκούς δουλείας, τη λεγόμενη «ειλωτεία», που ιστορικά διατηρήθηκε μέχρι τη ρωμαϊκή περίοδο. Στράβωνα «Γεωγραφικά» - Βιβλίο Η΄, 

Φαίνεται όμως ότι οι πληροφορίες αυτές που παρέδωσε ο Έφορος, σύμφωνα με σύγχρονους ιστορικούς ερευνητές δεν ανταποκρίνονται στην ιστορική αλήθεια με συνέπεια να θεωρούνται ανακριβείς και περισσότερο ως μεταγενέστερες  δημιουργίες. Αντίθετα από τον πατέρα του φαίνεται να βασίλευσε με σύνεση και δικαιοσύνη εξ ου και οι απόγονοι αυτού κλήθηκαν Αγιάδες και όχι από το όνομα του πατέρα του.  

 Παραπομπές 

 Πηγές 
 Νεώτερον Εγκυκλοπαιδικόν Λεξικόν Ηλίου, τόμ.Α΄, σελ. 299
 Εγκυκλοπαίδεια Πάπυρος Λαρούς Μπριτάννικα, τόμ. 1ος, σελ. 472

Κατηγορία:Βασιλείς της αρχαίας Σπάρτης